కేంద్ర కేబినెట్ నిర్ణయంన్యూఢిల్లీ : ప్రభుత్వ రంగ కంపెనీల్లో వ్యూహాత్మక పెట్టుబడుల ఉపసంహరణ ప్రక్రియను వేగవంతం చేయడానికి ఆర్థిక మంత్రి అరుణ్ జైట్లీ నాయకత్వంలో అత్యున్నత స్థాయి కేంద్రమంత్రుల కమిటీ ఏర్పాటు చేయాలని కేంద్ర కేబినెట్ నిర్ణయించింది. జైట్లీతోపాటు ఈ ప్రత్యామ్నాయ యంత్రాంగంలో రోడ్డు రవాణా మంత్రి, పాలనా వ్యవహారాల మంత్రి సభ్యులుగా ఉంటారు. ఏయే కంపెనీలు ఇందుకు అనుకూలం అన్నది పరిశీలించడంతో పాటు వాటికి సంబంధించిన విధివిధానాలను ఈ కమిటీ ఖరారు చేస్తుంది. వ్యూహాత్మక విక్రయంలో వాటాలు కొనుగోలు చేసేందుకు ఆసక్తి గల కంపెనీల నుంచి ఆసక్తి వ్యక్తీకరణను ఆహ్వానించే దశ నుంచి బిడ్లను ఆహ్వానించే దశ వరకు భిన్న దశల్లో అనుసరించడానికి కావలసిన నియమనిబంధనలు రూ పొందిస్తుందని కేబినెట్ సమావేశం అనంతరం ప్రభుత్వం విడుదల చేసిన ప్రకటనలో తెలిపింది. ఇందుకు సంబంధించిన విధాన నిర్ణయాలు తీసుకోవడంతో పాటు ఆర్థిక వ్యవహారాల కేబినెట్ కమిటీ (సిసిఈ) నిర్ణయాలు ఆచరణీయం చేయడంలో భాగంగా కాలానుగుణంగా అనుసరించాల్సిన వ్యూహాన్ని, మార్పులను కార్యదర్శుల స్థాయి కీలక బృందం పర్యవేక్షిస్తుందని పేర్కొన్నారు. వ్యూహాత్మక వాటాల విక్రయం విధివిధానాలను కాలానుగుణంగా సవరించుకోవడం వల్ల ఆ ప్రక్రియ వేగవంతం అవుతుందని తెలిపారు. ఈ ఏడాది పెట్టుబడుల ఉపసంహరణ ద్వారా 72,500 కోట్ల రూపాయలు సమీకరించాలన్నది లక్ష్యం కాగా అందులో 46,500 కోట్ల రూపాయలు మైనారిటీ వాటాల విక్రయం, 15,000 కోట్ల రూపాయలు వ్యూహాత్మక వాటాల విక్రయం ద్వారా సమీకరించనున్నారు.ఈశాన్య రాష్ట్రాల పరిశ్రమలకు పన్ను మినహాయింపుఈశాన్య రాష్ట్రాలతోపాటు హిమాలయ రాష్ట్రాల్లో పరిశ్రమలకు పన్ను మినహాయింపును 2027 మార్చి వరకు పొడిగించాలని కేంద్ర కేబినెట్ నిర్ణయించింది. జిఎస్టి అమలు నేపథ్యంలో రిఫండ్ ద్వారా ఈ మినహాయింపును అమలు చేయనున్నట్లు ఆర్థిక మంత్రి అరుణ్ జైట్లీ తెలిపారు. ఈశాన్య రాష్ట్రాలతోపాటు జమ్మూ కశ్మీర్, హిమాచల్ప్రదేశ్, ఉత్త్తరాఖండ్ రాష్ట్రాలు ఇంతకుముందు ఈ మినహాయింపును పదేళ్లపాటు పొందాయని, తాజాగా జిఎ్సటి అమలు నేపథ్యంలో రిఫండ్ ద్వారా ఈ అవకాశాన్ని కల్పించనున్నట్లు వెల్లడించారు. దీంతో 4284 పరిశ్రమలు ప్రయోజనం పొందనున్నట్లు పేర్కొన్నారు.
kendra kabinet nirnayamnyuudlli : prabhutva ranga companyllo vyuuhaatmaka pettubadula upasamharana prakriyanu vegavantam cheyadaaniki aardhika mantri arun jaitley naayakatvamlo atyunnata sthaayi kendramantrula commity erpaatu cheyalani kendra kabinet nirnayinchindi. jaitliitopaatu ee pratyaamnaaya yantraangamlo roddu rawana mantri, palana vyavahaaraala mantri sabhyulugaa untaaru. eye companylu induku anukuulam annadi pariseelinchadamtho paatu vaatiki sambandhinchina vidhividhaanaalanu ee commity khararu chestundi. vyuuhaatmaka vikrayamlo vaataalu konugolu chesenduku aasakti gala companyla nunchi aasakti vyakteekarananu aahvaaninche dasha nunchi bidlanu aahvaaninche dasha varaku bhinna dasallo anusarinchadaaniki kaavalasina niyamanibandhanalu roo pondistundani kabinet samavesam anantaram prabhutvam vidudala chesina prakatanalo telipindi. induku sambandhinchina vidhaana nirnayaalu teesukovadamto paatu aardhika vyavahaaraala kabinet commity (sisiii) nirnayaalu aacharaneeyam cheyadamlo bhagamga kaalaanugunamgaa anusarinchaalsina vyuhanni, maarpulanu kaaryadarsula sthaayi keelaka brundam paryaveekshistundani perkonnaru. vyuuhaatmaka vaataala vikrayam vidhividhaanaalanu kaalaanugunamgaa savarinchukovadam valla aa prakriya vegavantam avutundani telipaaru. ee edaadi pettubadula upasamharana dwara 72,500 kotla roopaayalu sameekarinchaalannadi lakshyam kaga andulo 46,500 kotla roopaayalu minority vaataala vikrayam, 15,000 kotla roopaayalu vyuuhaatmaka vaataala vikrayam dwara sameekarinchanunnaaru.eesaanya rashtrala parisramalaku pannu minahaayimpueesaanya raashtraalathopaatu himalaya rashtrallo parisramalaku pannu minahaayimpunu 2027 marchi varaku podiginchaalani kendra kabinet nirnayinchindi. jst amalu nepathyamlo refund dwara ee minahaayimpunu amalu cheyanunnatlu aardhika mantri arun jaitley telipaaru. eesaanya raashtraalathopaatu jammoo kashmir, himachalpradesh, utttarakhand rashtralu intakumundu ee minahaayimpunu padellapaatu pondaayani, taajaagaa jst amalu nepathyamlo refund dwara ee avakaasaanni kalpinchanunnatlu velladinchaaru. deentho 4284 parisramalu prayojanam pondanunnatlu perkonnaru.